บล.กสิกรตั้งเป้าหมายมาร์เก็ตแชร์ปีนี้แตะ 4%
บล.กสิกรไทยตั้งเป้าเพิ่มส่วนแบ่งตลาดให้ได้ 4% จากปีที่ผ่านมาอยู่ที่ระดับ 2.68% หรืออันดับที่ 17 ของตลาด
11 ก.พ. 2553

บล.กสิกรไทยตั้งเป้าเพิ่มส่วนแบ่งตลาดให้ได้ 4% จากปีที่ผ่านมาอยู่ที่ระดับ 2.68% หรืออันดับที่ 17 ของตลาด 
น.ส.ณัฐรินทร์ ตาลทอง  ประธานกรรมการบริหาร บริษัทหลักทรัพย์ (บล) กสิกรไทย (KS) เปิดเผยว่าปี 2552 ที่ผ่านมาการเติบโตทางธุรกิจของบริษัทนั้นเป็นไปตามเป้าหมาย สามารถเพิ่มส่วนแบ่งการตลาด (มาร์เกตแชร์) ขึ้นมาอยู่ที่ 2.68 % หรืออันดับ 17 (ไม่รวม proprietary trade) จากปี 2551 ที่มีมาร์เกตแชร์ 1.63% หรืออันดับที่ 26   
 ปี 2553 ได้ตั้งเป้าหมายจะสร้างส่วนแบ่งทางการตลาดให้ได้ 4% หรือเพิ่มขึ้นกว่าเท่าตัวจากปีที่ผ่านมา โดยตั้งเป้าจะเพิ่มเจ้าหน้าที่การตลาดอีก 150 คนในปีนี้ จาก 98 คนในปัจจุบัน   และเพิ่มจำนวนผู้ลงทุนอีก 1 หมื่นรายในช่วง 2 ปีนี้จากปัจจุบันมีอยู่แล้ว 1.1 หมื่นราย โดยมุ่งเน้นเจาะฐานลูกค้าระดับบนของธนาคารกสิรกไทย
ขณะเดียวกัน บริษัทยังมีแผนลงทุนด้านอื่นเพิ่ม ด้วยการเพิ่มสาขาใหม่ ทั้งสาขาเต็มรูปแบบ ( Full Branch ) และสาขาย่อย       ( Mini- Branch ) มากขึ้น  โดยตั้งเป้าไว้ที่ 23 สาขาทั้งในกรุงเทพและต่างจังหวัด 
นอกจากนี้ ยังตั้งเป้าหมายรายได้ของบริษัทในปีนี้จะโต 100% จากปี 2552 บริษัทมีรายได้รวม  695.22 ล้านบาท เพิ่มขึ้นจากปี 2551 ซึ่งมีรายได้ 367.74 ล้านบาท โดยในส่วนของกำไรสุทธิ ในปี 2552 เท่ากับ 213.49 ล้านบาท  และมีอัตราส่วนผลตอบแทนต่อส่วนผู้ถือหุ้น (ROE) อยู่ที่ 23% หรือคิดเป็นอัตราการเติบโต 312% จากปี 2551 ซึ่งในปี 2553 ตั้งเป้าหมายจะให้อาร์โออีไม่อยู่ในระดับไม่ต่ำกว่า 17%